Han var første viseformann i Oslo Høyre 1977–1987 og leder 1996–2000. Som henholdsvis statsråd og fylkesleder var han medlem av Høyres sentralstyre 1981–1986 og 1996–2000. Han var første vararepresentant til Stortinget i periodene 1981–1985 og 1997–2001 og fast innvalgt 1985–1997. Statsråd i Forsvarsdepartementet i Kåre Willochs regjering fra 14. oktober 1981 til 25. april 1986. Som stortingsrepresentant var han blant annet 2. varapresident i Odelstinget fra 11. oktober 1993 til 30. september 1997.